УТВЪРДИЛ:

 Директор:……/п/……………..

 /М. Петкова/

П Р О Т О К О Л

 Днес 4.09.2019 г. се проведе редовно заседание на комисия назначена със заповед № РД 08-297/03.09.2019 г. на директора на ПГ по МСС „Никола Златарски“ за отваряне, разглеждане и оценяване на подадените оферти по откритата с Решение № РД-09-292/22.08.2019 г. обществена поръчка по чл.20, ал.3 от ЗОП с предмет: „Специализиран превоз за ученици по утвърдена транспортна схема съгласно утвърдени маршрути за период от датата на сключване на договора до 30.06.2020 г.“

 Комисията е в състав:

Председател: инж. Стефан Василев Василев старши учител практическо обучение;

Членове:

Анета Ивелинова Хаджиева, главен счетоводител

Владимир Василев Велков, възпитател

Резервни членове на комисията:

Теодор Марков Марков - юрист

 Преди започване на своята работа всеки от членовете на комисията подписа лично декларация по чл.103 ЗОП.

Комисията установи, че в срока, определен за подаване на оферти – 3.09.2019 г. 16,30 часа е постъпила само една оферта с вх. №РД14-488 / 03.09.2019 г. от „ЕТ „Торнадо-2000- Красимир Иванов“ в 16,20 часа. Офертата е представена в непрозрачен плик. Трима от членовете на комисията положиха подписи върху плика. Съгласно изискванията на ЗОП в първоначално определения срок следва да бъдат подадени три оферти. Затова за спазване на разпоредбата на чл.108 ЗОП, срокът за подаване на оферти следва да бъде удължен от възложителя на обществената поръчка.

Днес 10.09.2019 г. комисията в състав:

 Председател: инж. Стефан Василев Василев старши учител практическо обучение;

Членове:

Анета Ивелинова Хаджиева, главен счетоводител

Теодор Марков Марков – юрист и заместил Владимир Василев Велков, възпитател отсъстващ поради уважителни причини.

 След удължаване на срока за подаване на оферти до 9.09.2019 г. включително, са постъпили следните две оферти, както следва: с вх. № РД14-488 /03.09.2019 г. на ЕТ „Торнадо -2000- Красимир Иванов с адрес с. Българско Сливово, п.код 5284, обл. В. Търново, общ. Свищов, ул. „Адалберт Антонов – Малчика“ №3 и с вх. №РД 14-505 от 09.09.2019 г. на АМБ Транс ЕООД с адрес : гр. Габрово, ул. „Панорама“ №14.

 След попълване на декларация по чл.103 ЗОП от адв. Т. Марков, комисията отвори офертите по реда на тяхното постъпване и обяви ценовите оферти и изискуемите документи относно критериите за подбор. На публичната част от заседанието на комисията присъства представител на ЕТ „Торнадо -2000- Красимир Иванов“, г-н Красимир Иванов.

 Комисията установи, че и двамата участници са представили всички изискуеми документи.

 След проверка от комисията на документацията на участникът ЕТ „Торнадо -2000- Красимир Иванов“, се установи че е представил договор от 03.09.2019 г. за отдаване под наем на гаражна клетка с посочен в договора идентификатор 62.501.1845.2, но след направена справка в официалния сайт на Агенцията по кадастър от комисията за обект с идентификатор 30962.501.1845.2 се установява, че обекта не представлява гараж, а склад за материали. Представен е документ с невярно съдържание, тъй като съгласно чл.10, ал.1 т.5 от Наредба № 1 от 30 юли 2003 г. за номенклатурата на видовете строежи предвижда, че самостоятелните обекти „гаражи“ са от пета категория буква“а“, а „складове“ като самостоятелни обекти са пета категория буква“б“ съгласно чл.10, ал.2 от **Наредба № 1 от 30 юли 2003 г. за номенклатурата на видовете строежи.**

Комисията счита, че тъй като участникът е представил договор за удостоверяване на обстоятелство, което е задължително за разглеждане на документацията от раздел „Технически и професионални способности“ т.1.3 и същият не отговаря на изискванията на Възложителя, комисията не пристъпва към разглеждане на техническата и икономическа част от документацията.

Комисията пристъпва към разглеждане и оценява по предложената методика офертата на АМБ Транс ЕООД, поради констатирано съответствие на представените документи с изискванията на Възложителя както следва:

При оценката за предложенията първо се разглежда техническата част, след това финансовата и накрая двете оценки се обединяват, както следва:

**Оn = 50% х Тn + 50% х Фn**

 където:

 **Оn** е общата оценка на предложението.

 **Тn** е техническата оценка на предложението.

 Тежестта на техническата оценка на предложението е 50%.

 **Фn** е финансовата оценка на предложението.

 Тежестта на финансовата оценка на предложението е 50%.

 **Техническа оценка на предложението - Тn**

Техническата оценка на предложението се извършва по точковата система на оценяване по скалата от 0 до 100 и се определя по следния ред:

**Тn = 30 % х С****n  + 70% х Гn**

**където:**

 **С n** е оценката за собственост на МПС, тежестта на оценката по този критерий е 30%.

 **Гn** е оценката за година на производството на МПС, тежестта на оценката по този критерий е 70%.

 **А.** Оценката за собственост на МПС се извършва по точковата система за оценяване по скалата от 0 до 100 точки и се определя по следния начин:

 - за собствен или закупен на лизинг основен автобус за изпълнение на линията – 100 т.

 - нает с договор за наем за срок не по-малък от една година основен автобус за изпълнение на линията – 70 т.

 **Б.** Оценката за година на производството на МПС се извършва по точковата система за оценяване по скалата от 0 до 100 точки и се определя по следния начин:

 - от 1 до 5 години - 100 т.

 - от 6 до 10 години – 70 т.

 - над 10 години – 30 т.

 **Финансова оценка на предложението (Фn)**

Финансова оценка на предложението се определя въз основа на предложената от участника цена.

Финансовата оценка се извършва по точковата система на оценяване по скалата от 0 до 100.

Максимален брой точки (100) получава Участника, предложил най-ниска цена.

Финансова оценка на предложението се определя по следния ред:

**Фn = (Смин / С участник) х 100**

където:

**Смин** - най-ниската предложена цена в настоящата процедура;

**С участник** - цената, предложена от съответния участник;

Предложена цена за автобуси до 22 места – 0,92 лв. без ДДС и автобуси над 22 места – 1,38 лв. без ДДС.

**С n = 100 точки;**

**Гn = 30 т**

**Тn = 30 % х 100 + 70% х 30 = 30 + 21 = 51 т.**

* **За автобус до 22 места**

**Смин = 0,92 лева без ДДС**

**С участник = 0,92 лева без ДДС**

**Фn = (Смин / С участник) х 100 = (0,92/0,92)х100 = 100 т.**

* **За автобус над 22 места**

**Смин = 1,38 лева без ДДС**

**С участник = 1,38 лева без ДДС**

**Фn = (Смин / С участник) х 100 = (1,38/1,38)х100 = 100 т.**

**Като се има предвид гореизложените резултати, комисията единодушно предлага на директора на ПГ по МСС да сключи договор с** АМБ Транс ЕООД при спазване на изискванията на ЗОП, представяне на изискуемите документи при сключването му и след утвърждаване на протокола.

Комисия:

Председател: инж. Стефан Василев Василев …………/п/………………

Членове:

Анета Ивелинова Хаджиева ……………/п/……………………..

Теодор Марков Марков ………………/п/……………………